cyanic-selkie/wikianc huggingface dataset:
Boksing under sommer-OL
Boksing under sommer-OL. Boksing var med på det olympiske programmet for første gang i 1904 i St. Louis og har siden vært med i alle sommer-OL unntatt 1912 i Stockholm da sporten var forbudt i Sverige på den tiden. Det har variert mellom fem og tolv turneringer i hvert OL beroende på ulike vektklasser og frem til 1936 var vektklassene angitt i pound. Kvinner deltok i boksing første gang under Sommer-OL 2012.
Totalt – menn og kvinner
Fra 1904 til 1948 ble det avholdt bronsefinaler, men fra og med 1952 deles det ut bronsemedaljer til begge tapende semifinalister.
Salvajina-demningen
Salvajina-demningen  er en demning med vannkraftverk i elva Cauca i Colombia. Anlegget ligger i departementet Suárez. Anlegget har turbiner med installert produksjonskapasitet (ytelse) på 270 – 285 MW, fordelt på 3 turbiner a 90 MW hver. Det ble påbegynt i 1975.
Reservoaret er på 31 km², og demmer opp 766 millioner m³ vannmasser.
Anatolij Ejramdzjan
Anatolij Nikolajevitsj Ejramdzjan (1937–2014) var en sovjetisk regissør.
Lilla Hansen
Lilla Georgine Hansen (født 1. april 1872 Kristiania, død 11. juni 1962 Oslo) var Norges første kvinnelige arkitekt med egen praksis. Hun etablerte sitt arkitektkontor i Kristiania (dagens Oslo) i 1908.
Utdannelse og praksis
Hun hadde utdannelse fra Den Kongelige Tegneskole i Kristiania 1894 og praksis hos arkitektene Victor Horta i Brussel, hos Halfdan Berle i Kristiania, og hos Martin Nyrop i København.
Virke
Hennes første kjente verk er feriehuset «Appendix» ved Tyrifjorden, oppført i 1899 for legen Frederik Kristian Jervell (1859–1921). Han var den første i Norge som utførte en appendektomi. Lilla Hansens perspektivtegning er datert 24. mars 1898. Hennes andre kjente verk var «Maristuen», en hytte i Nordmarka ved Frønsvollen, oppført i 1902 for tobakksfabrikant Nicolai Andresen – et laftet tømmerhus med sval og torvtak. Hennes tredje verk er sommerhuset for Theodor Frølich på Nesøya i Asker fra 1903. I 1904 tegnet hun eneboligen til tekstilkunstneren Frida Hansen i Tingstuveien 23. Disse tidlige husene tegnet hun før hun etablerte eget kontor i 1908. I Asker tegnet hun i 1910 hovedbygningen på Hval gård for Wilhelm Roede. I 1912 sto hennes villa i Aker for Lil og Nils Roede i Trosterudveien 10 ferdig, et hovedverk i norsk nasjonalromantikk. Omtrent samtidige er villaene i Bergsallen 6 B (1914), Fritzners gate 4 (1915), og Nobels gate 10 (1917), alle i Oslo.
Jasjt
Jasjt er en samling av 21 hymner som inngår i Den yngre Avesta, zoroastrismen hellige skrift. De 21 hymnene, eller lovsangene, er alle stilet til ulike zoroastriske guder eller guddommelige prinsipper.
Himmelrand (album 1999)
Himmelrand er et musikkalbum med Lynni Treekrem, Ketil Bjørnstad og Det Norske Solistkor, utgitt i 1999.
Jasjt
Navnet er avledet av ordet yešti, som betyr «tilbedelse gjennom lovsang». Lignende sanger finnes også i Jasna-delen av Avesta.
Lilla Hansen
Virke
Gjennombruddet kom med førstepremien i arkitektkonkurransen 1912 om leiegårdskomplekset Heftyeterrassen i Oslo i nybarokk stil. Gyldenløves gate 19 fra 1929 er en monumental nyklassisistisk leiegård på Arno Bergs plass. Hun har også vært ansvarlig for innredningen av Studiehjem for unge piker («Dydens hvile») i en eldre leiegård på Geitmyrsveien 11, og for den i 2004 omstridte villaen i Hoffsjef Løvenskiolds vei 4, som Karina Hyggen Amland forhindret riving av. Takket være Støtteforeningen for bevaring av Hoffsjef Løvenskiolds vei 4 fikk villaen innpass på Riksantikvarens liste over bevaringsverdige gårder, den såkalte «utoverbuen».
Lilla Hansen planla flere institusjonsbygg for sykehus, barnehjem og feriekolonier. Hun tegnet Lindås Sjukeheim for tuberkuløse. Denne ble oppført i 1926 etter påtrykk fra den lokale legen Dr. Johs. Solem, som var lungespesialist. Sjukeheimen består av et klassisistisk hovedbygg med tilhørende "kur" for pasientene, samt et vigslet kapell og et større hageanlegg med utsikt over Lindåsosane
Hennes siste større verk var Oslo Sanitetsforenings Revmatismesykehus i Akersbakken 27 i Oslo, fullført i 1938. På grunn av tidsnød måtte hun samarbeide om dette prosjektet med arkitektene Bjercke og Eliassen. Det var Norges største spesialsykehus for revmatikere med 147 sengeplasser. Driften ble nedlagt i 2000 og virksomheten overført til revmatologiske avdelinger ved Diakonhjemmets sykehus og Rikshospitalet. Olav Thon Gruppen kjøpte anlegget i 2014 for å bygge det om til seniorboliger med velferdstjenester, men fant etter hvert ut at bygningene ikke egnet seg for ombygging. De ble revet i 2017.
I mellomkrigstiden bosatte Lilla Hansen seg i Asker, i Hønsveien 23. Dit flyttet hun et stort to-etasjes laftehus som hun kalte «Brone». Der bodde hun til hun i 1961 flyttet til Vindern Santitetsforenings aldershjem, hvor hun døde i 1962.
Moja morjatsjka
Moja morjatsjka (originaltittel: Моя морячка) er en sovjetisk film fra 1990, regissert av Anatolij Ejramdzjan.
Handling
Historen finner sted i en ferieby på Krim (innspillingen fant sted i Koktebel) hvor det skal avholdes en konkurranse, for å oppdage innbyggernes talenter.
Men plutselig kommer en mann på besøk fra Murmansk. Han synger en sang, og krever deretter den største premien i konkurransen.
Sniper 2
Sniper 2 er en amerikansk film fra 2002. Hovedrollene spilles av Tom Berenger, Bokeem Woodbine og Erika Marozsán. Den handler om en skarpskytter som får i oppdrag å ta ut en serbisk general ansvarlig for etnisk rensing. Dette er en direkte oppfølger til filmen Sniper fra 1993 og del av Sniper-filmserien.
Sammendrag
Tidligere skarpskytter i US Marine Corps, Thomas Beckett (Tom Berenger) måtte amputere en finger etter hendelsene i den første filmen. Han har gitt seg i militæret, når han møter CIA-offiser James Eckles (Dan Butler) og oberst David McKenna. Selv om han mistet en pekefinger, så kan han fremdeles avfyre en pistol ved å bruke en langfinger isteden. Beckett blir gitt i oppdrag å myrde en serbisk general, Mile Valstoria, som er ansvarlig for etnisk rensing på Balkan.
CIA frykter at Valstoria og hans handlinger kommer til å skape en større konflikt i regionen. Beckett samtykker til oppdraget, men bor om å få med seg en spotter. Beckett blir introdusert for Jake Cole (Bokeem Woodbine), en erfaren skarpskytter på dødscelle etter å ha drept en føderal agent. Men Cole blir sluppet løs og benådet hvis han deltar i oppdraget. De reiser til Serbia og møter en kvinne som heter Sophia. Hun tar de med til en leilighet, som ligger i nærheten av der Valstoria skal dukke opp.
Neste morgen tar Beckett ut målet, men drapet på Valstoria gjør at hele byen blir avstengt. De prøver å komme seg unna. Cole blir tatt til fange, men Beckett klarer å stikke av. Med hjelp fra Sophias brødre, Zoran og Vojislav, får de løs Cole samt en annen fange som heter Pavel. Samme kveld - ved et forlatt fabrikk-lokale - blir de angrepet, og både Vojislav og Zoran blir drept. Beckett, Pavel og Cole går til fots til en annen by, og blir overfalt i en skog. Cole blir hardt skadd, men Pavel og Beckett bærer ham inn i et helikopter som skal frakte dem vekk. Cole sier, "Freedom!" før han dør av skadene sine.
Erik Harry Johannessen
Erik Harry Johannessen (født 1902, død 1980) var norsk billedkunstner og maler.
Erik Harry Johannessen var utdannet reklametegner ved Statens Kunst og Håndverksskole i Oslo, og arbeidet fra 1920-årene som reklame- og dekormaler. Han virket blant annet for Freia, Lilleborg og Mustad. Han laget dekorative arbeider inspirert av Gerhard Munthe for private oppdragsgivere.
Johannessen begynte mot slutten av 1920-årene å arbeide med billedkunst. Han hadde blant annet kontakt med Kai Fjell. De fleste av disse arbeidene ble kjøpte av Rolf Stenersen, og inngår i dag i Stenersensamlingen i Oslo kommune.
Leif Edward Ottesen Kennair
Kennair ble cand.psychol. i 1999 ved det psykologiske fakultet, Universitetet i Bergen, og tok en doktorgrad om evolusjonspsykologi i 2008 ved NTNU. Avhandlingen hans hadde tittelen The evolutionary psychology of psychopathology : towards an integrative conceptual framework and research programme.
Kennair er godkjent som kognitiv terapeut og veileder i kognitiv terapi, og er spesialist i klinisk voksenpsykologi. Han har i flere år vært ansatt ved Institutt for psykologi, NTNU og ble utnevnt professor i personlighetspsykologi i 2012. Han var instituttleder fra 2009 til 2013.
Han har forsket på områder som generell evolusjonspsykologi, evolusjon av psykopatologi, universell menneskelig natur versus adaptive individuelle forskjeller, seksualitet adferd, partnervalg, tvangslidelse, generell angstlidelse, samt metakognisjon. Kennair har flere ganger deltatt i diverse TV-program relatert til sitt fag, blant annet i talkshowet Først & sist på NRK og God Ettermiddag Norge på TV 2. Han var også en av intervjuobjektene i Harald Eias dokumentarserie Hjernevask fra 2010.
Han har utgitt og vært medforfatter på flere bøker. I 2004 gav han ut boka Tvangstanker.
Den store brennevinsdagen
Den store brennevinsdagen i Lofoten ble feiret 25. mars, på Marimesse om våren.
Denne dagen samlet fiskerne seg til en fest der det ble drukket brennevin – dog ikke så mye at de ikke rodde fiske dagen etter. Det var også andre tradisjoner knyttet til dagen, spesielt kjent er hansingen. Det innebar at førstereisgutten, skårungen, skulle spandere brennevin på de andre i båtlaget. Første års høvedsmann skulle spandere høvedsmanns hans, og de som rodde fiske for siste gang skulle spandere stavhans. Når det gjaldt stavhansen, ville det alltid være noe uklart – de fleste mente nok at de ville ro fiske ett år til. Gamlingene som ikke lenger dro på vinterfiske, markerte gjerne brennevinsdagen med en dram hjemme.
Festen kan også ha sammenheng med at det i slutten av mars var kommet så langt ut i fisket at fiskerne hadde fått en del penger mellom hendene. Fra rundt 20. mars var skreien blitt gytemoden og løs på rogna, slik at den ikke lenger var brukbar til salting. Fiskerne kunne da selge det de hadde lagt ned av rogn, og de fikk for første gang noen kroner for vinterstrevet.
Mot slutten av 1800-tallet styrket avholdsbevegelsen sin stilling blant folk, brennevinsforbruket gikk ned, og markeringen av 25. mars og Vårfru'mess' som en brennevinsdag ble mer måteholden.
Capas
Capas (Bayan ng Capas) er en kommune på Filippinene. Kommunen ligger på øya Luzon og tilhører provinsen Tarlac. Folkemengden var på 140,202 innbyggere i 2015.
I barangay O'Donnell ble det nasjonale minnesmerke Capas National Shrine (Paggunita Sa Capas) innviet i 1991 av president Corazon Aquino. Det er til minne om dødsmarsjen fra Bataan i 1942 som kostet mange amerikanske og filippinske krigsfanger døden. Et av sluttpunktene for marsjen var krigsfangeleiren Camp O'Donnell.
Barangayer
Capas er inndelt i 20 barangayer per 30. september 2019.
Hamburger Kunsthalle
Hamburger Kunsthalle er et kunstmuseum i Hamburg-Mitte, Tyskland. Museet har samlinger av Hamburgermalerier fra det 14. århundre, nederlandske og flamske kunstnere fra 16. og 17. århundret, tysk og fransk kunst fra hundreåret etter, og moderne kunst. Museet består av tre sammenhengende bygninger som ligger sentralt i byen.
Byggene er oppført i henholdsvis 1863/-69 (arkitekter: Georg Theodor Schirrmacher og Hermann von der Hude), 1919 (Fritz Schumacher) og 1997 (O. M. Ungers).
Samlingene omfatter bl.a. navn som: Max Liebermann, Lovis Corinth, Philipp Otto Runge, Caspar David Friedrich, Adolf Menzel, og nyere navn som Pablo Picasso, Paul Klee, Max Beckmann og Horst Janssen samt stadige oppdateringer av nåtidige kunstnere.
Storsylen
Storsylen er den høyeste fjelltoppen i Sylmassivet i Sylan, og det høyeste fjellet i Trøndelag utenfor Oppdal. Den har en høyde på 1 763,6 meter over havet. Fjellet ligger på grensen mellom Norge og Sverige, men toppen ligger på norsk side rundt 70 meter fra grensen.
Storsylen er forbundet med Lillsylen (1 702 moh.) via en skarp egg. På eggen ligger riksrøys 155B som markerer grensen mellom de to landene. Riksrøysen ligger 1 743 moh. og er den høyestliggende riksrøysen langs Norges grense. Grensemerket er også det høyeste punktet i landskapet Jämtland.
Motbakkeløpet Storsylen Opp har målgang på toppen.
Verran
Verran var en kommune i Trøndelag langs fjordarmen Beitstadfjorden innerst i Trondheimsfjorden. Området ble 1. januar 2020 en del av Steinkjer kommune. Kommunen grenset i nord mot Steinkjer og Namdalseid, i sør mot Inderøy og Indre Fosen, og i vest mot Åfjord.
Candes-demningen
Candes-demningen er en demning med vannkraftverk i det sentrale Frankrike. Demningen er anlagt i elva Cère, en sideelv til Dordogne. Eier er Electricite de France (EDF). Demningen er en 54 meter høy gravitasjonsdam i betong, som skaper et reservoar på 16 hektar. Den leverer vann til Laval de Cère vannkraftverk som også får kraft fra Nèpes-demningen og Escaumels-demningen lengre vest, i ytunneler som går via Candes-demningen.
Anlegget ligger litt ovenfor samløpet mellom Cère og Dordogne helt nord i departementet Lot nær grensen til Cantal, en del av Auvergne-Rhône-Alpes-regionen. Det er lokalisert noen kilometer nordvest for byen Aurillac.
Verran
Geografi
Området er langt og smal. Total strandlinje er omtrent 80 km. Verrans høyeste fjell er Sandvassheia 655 moh. Største tettsted er Malm, der ca. 1 600 av Verrans totalt ca. 2 600 innbyggere bor. Malm var tidligere administrasjonssenteret i Verran. Andre tettsteder er Follafoss, Verrastranda og Verrabotn (nå Indre Fosen).
Samferdsel
Fylkesvei 720 går gjennom Verran.
Næringsliv
Hovednæringen i Verran er industri, en sektor hvor rundt halvparten av den yrkesaktive befolkningen er sysselsatt. Andre store sektorer er handel- og servicenæringen, helse og omsorg, samt jordbruksnæringen. Jernmalmgruvene i Malm ble drevet fra 1906 til 1997. Tremassefabrikken FollaCell er største arbeidsplass i Follafoss.
Historikk
Verran, som er den sørlige delen av den tidligere kommunen, inngikk fra 1837 i Ytterøy kommune. Ytterøy ble delt i to 1. januar 1867 da Mosvik og Verran ble skilt ut som egen kommune med 2 949 innbyggere. Verran ble så opprettet som egen, selvstendig kommune med 1 456 innbyggere da Mosvik og Verran ble delt 1. januar 1901.
Malm kommune i nord ble etablert i 1913 ved delingen av Beitstad kommune. 1. januar 1964 ble Malm kommune innlemmet i Verran kommune. Verran hadde 1 803 innbyggere ved sammenslåingen.
En del av Verran (Framverran) med 395 innbyggere ble 1. januar 1968 overført til Mosvik kommune ved en grenseregulering.
I forbindelse med regjeringen Solbergs kommunereform vedtok Stortinget 8. juni 2017 at Verran kommune og Steinkjer kommune slås sammen senest fra 1. januar 2020. Dette var i tråd med lokale vedtak. Den 1. januar 2020 ble Verran kommune, med unntak av Verrabotn, slått sammen med Steinkjer kommune. Verrabotn ble ved valg, slått sammen med Indre Fosen kommune.
Kommunevåpenet
Jekta i kommunevåpenet symboliserer kommunens nære tilknytning til fjorden, den tidligere jektefarten og byggingen av jekter.
Betania-demningen
Betania-demningen er en demning med vannkraftstasjon i sideelva Jaguará til vassdraget Rio Magdalena, i Colombia.
Anlegget har turbiner med installert produksjonskapasitet (ytelse) på 540 MW. Det ble ferdigstilt i 1987.
Sybroplocia
Sybroplocia er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utbredelse
Arten er utbredt på Filippinene.
Laval de Cère vannkraftverk
Laval de Cère vannkraftverk I-II er et vannkraftverk bygget ut i to faser i det sentrale Frankrike anlagt i elva Cère, en sideelv til Dordogne. Eier er Electricite de France (EDF). Kraftverket ligger nær der hvor Cère møter Dordogne-elva, og får vann fra to kilder: Candes-demningen med fallhøyde 270 meter like sør, og Nèpes-demningen fra et stykke øst via tunneler. Dessuten får det noe vann fra Camps-demningenmed fallhøyde 100 meter.
Anlegget ligger nord i departementet Lot nær grensen til Cantal, en del av Auvergne-Rhône-Alpes-regionen.
Zhou Lijun
Zhou Lijun (født 1. januar 1999) er en kinesisk taekwondoutøver.
Japan under Vinter-OL 1960
Japan under Vinter-OL 1960. Førtien sportsutøvere fra Japan, trettiseks menn og fem kvinner, deltok i sju sporter under Vinter-OL 1960 i Squaw Valley i Italia. De deltok i alpint, kunstløp, langrenn, skøyter, skihopping, kombinert og ishockey. Japan vant ikke noen medalje.
Ladetrykk
Ladetrykk er det trykket en turbo, eller en kompressor lager som presser luft inn til forbrenningsmotoren.Måles ofte måles i psi eller bar. Jo større ladetrykk jo større motoreffekt.
Normalt for en bensin motor er rundt 0,5 – 0,8 bar ladetrykk. Men i enkelte tilfeller kan de lade over 2 bar. En kompressor lader maks 1,3bar. Mens en turbo kan lade mye mer.
Bildu
Bildu (baskisk for «å skape») er en baskisk valgallianse bestående av partiene Alternatiba, Eusko Alkartasuna og uavhengige kandidater. Valgalliansen ble stiftet 3. april 2011 og stilte til valg første gang i det spanske lokalvalget 22. mai 2011. Valgalliansen har uavhengighet fra Spania og Frankrike som mål og ønsker en selvstendig stat i Baskerland.
Historie
Bildu ble dannet som en respons på at spansk høyesterett forbød det nye baskiske partiet Sortu i mars 2011. Spanske myndigheter anså partiet som en videreføring av det forbudte partiet Batasuna, den påståtte politiske fløyen til ETA. Som reaksjon på kriminaliseringen gikk de to mindre baskiske partiene Eusko Alkartasuna og Alternatiba sammen med uavhengige kandidater med bakgrunn i Batasuna og dannet Bildu.
Også Bildu ble i første rekke forbudt av høyesterett på grunn av angivelige bånd til Batasuna. Forbudet mot Bildu vakte voldsomme reaksjoner. Blant annet trakk Det baskiske nasjonalistparti (EAJ-PNV) sin parlamentariske støtte til Spanias regjerende parti PSOE. Den 5. mai 2011 opphevde den spanske grunnlovsdomstolen forbudet og Bildu fikk stille til lokalvalget 22. mai.
Valgresultater
I det spanske lokal- og regionalvalget 2011 fikk Bildu 26% av stemmene og ble det nest største partiet i spansk Baskerland, kun forbigått av PNV. Valgalliansen vant seter i de fleste kommunestyrer i spansk Baskerland, deriblant San Sebastián, Bilbao og Pamplona.
Jørn Skille
Jørn Skille (født 11. desember 1942 i Oslo, død 29. juni 2008) var en norsk offentlig tjenestemann og offiser kjent for ulike stillinger i en rekke norske departementer, etater og organisasjoner.
Skille tok militær utdanning og ble offiser Luftforsvaret fra 1962 til 1976 før han ble konsulent i Forsvarsdepartementet fra 1976 til 1977. Samme år ble han ansatt i Barne- og likestillingsdepartementet, hvor han ble forfremmet til byråsjef fra 1980 til 1986. Etter dette ble han seksjonssjef i Televerket fra 1986 til 1989, før han deretter ble ekspedisjonssjef i Fornyings- og administrasjonsdepartementet i perioden 1989 til 1995.
Jaguas vannkraftverk
Jaguas vannkraftverk er en demning med vannkraftstasjon i Rio Nare ved sideelva Guatapé til vassdraget Rio Magdalena, i Colombia.
Anlegget har turbiner med installert produksjonskapasitet (ytelse) på 170 MW.
Zhang Mengyu
Zhang Mengyu (født 11. august 1998) er en kinesisk taekwondoutøver.
Hun representerte Kina under Sommer-OL 2020 i Tokyo, hvor hun ble utslått i kvartfinalen.
Nikolaj Vavilov (film)
Nikolaj Vavilov (originaltittel: Николай Вавилов) er en sovjetisk-tysk film fra 1990, regissert av Aleksandr Prosjkin.
Handling
Filmen følger livets historie, bidrag til vitenskap og sosiale aktiviteter gjennomført av akademiker Nikolai Ivanovich Vavilov.
Hans vitenskapelige og personlige konfrontasjoner med Trofim Lysenko blir også belyst, den påfølgende arrestasjonen, og dødsfallet til vitenskapsmannen i fengsel.
Primitiv atferd hos tamhund
Generell primitiv atferd
Å holde hunder som har en høy grad av generell primitiv atferd krever en rekke hensyn, fordi de ikke oppfører seg som hunder flest, eller rettere sagt slik folk flest forventer at hunder skal oppføre seg. Generell primitiv atferd er typisk for såkalte pariahunder og landraser som er utviklet til regulære hunderaser.
Bestemt primitiv atferd
I utformingen av bestemte hunderaser har bestemte instinktive atferdsmønstre blitt vektlagt i avlen for å oppnå målsetningen. Hos gjeterhunder er det avlet på hundens opprinnelig egenskaper til å stille viltet, men handlingen avsluttes (som regel) der ulven ville drept byttet. Hos drivende jakthunder er det avlet på hundens opprinnelige egenskaper til å finne og spore opp byttet, kanskje også å stille det, men også disse avslutter normalt handlingen før byttet drepes (fordi de enten ikke er hurtige nok til å innhente det eller store nok til å drepe det). Hos stående fuglehunder er det avlet på ulvens naturlige instinkt om ikke å bli oppdaget før den er nær nok til å angripe byttet. Den fryser til i en såkalt stand, med nesen pekende mot byttet, men hunden avslutter altså handlingen her. Alt dette og mer til kan kalles bestemt primitiv atferd, fordi den opprinnelig var en del av hundens (ulvens) naturlige atferdsmønster som rovdyr.
Concepcion (Tarlac)
Concepcion (Bayan ng Concepcion) er en kommune på Filippinene. Kommunen ligger på øya Luzon og tilhører provinsen Tarlac. I 2015 hadde Concepcion 154,188 innbyggere.
Barangayer
Concepcion er inndelt i 45 barangayer per 30. september 2019.
Kommunestyrevalg i Hattfjelldal
Kommunestyrevalg i Hattfjelldal er en oversikt over folkeavstemninger og kommunestyrevalg i Hattfjelldal kommune.
Sovjetunionens ordensvesen
Sovjetunionens ordensvesen gir en oversikt over heltetitler, ærestitler, ordener og dekorasjoner i det tidligere Sovjetunionen, utmerkelser som belønnet særlige bragder utført av privatpersoner, både militære og sivile. Alle titlene, ordenene og utmerkelsene opphørte 8. desember 1991 etter at Sovjetunionen kollapset. (Noen av disse tildelingene og andre kvasi-tildelinger fortsatte å bli uoffisielt utdelt av Sazi Zaindinova Umalatova i Det Russiske Freds- og Enhetspolitiske parti på vegne av det oppløste presidiet i Det øverste sovjet). Mange av utmerkelsene ble tatt opp i ny form i Den russiske føderasjon, slik som Helt av Sovjetunionen, som ble gjort om til Helt av Den russiske føderasjon. Et vidt spekter av sovjetiske tildelinger og dekorasjoner ble til i perioden 1917 til 1991.
Merk: Oversikten er ikke komplett og de fleste sivile ordener mangler.
Brugale-demningen
Brugale-demningen er en demning med vannkraftverk i det sentrale Frankrike anlagt i elva Cère, en sideelv til Dordogne. Eier er Electricite de France (EDF). Kraftverket ligger noen kilometer ovenfor stedet hvor Cères og Dordogne-elvene renner sammen.
Anlegget ligger helt nord i departementet Lot, nær grensen til Cantal, en del av Auvergne-Rhône-Alpes-regionen.
Steve O’Rourke
Steve O'Rourke (født 1. oktober 1940, død 30. oktober 2003 i London, England, var mest kjent som manager for bandet Pink Floyd etter avgangen til Syd Barrett i 1968 inntil hans død.
Han begynte å administrere mens han arbeidet ved Bryan Morrison Agency, og deretter NEMS. I 1987 ble han manager for Pink Floyd Ltd. via sitt nylig grunnlagte selskap, EMKA Productions, oppkalt etter datteren Emma Katheryne. Han har også tre sønner. Han var også manager for David Gilmour, Nick Mason og Richard Wright.
O'Rourke var også en ivrig motorsportsutøver og hadde sitt eget selskap kalt EMKA Racing. I 1979 fullførte han 24-timersløpet på Le Mans på en tolvteplass, mens han i 1997 kom på en respektabel fjerdeplass. I 1991 deltok han i billøpet La Carrera Panamerica som David Gilmours kartleser. De krasjet og O'Rourke brakk benet mens Gilmour slapp unna med skrubbsår. Billøpet ble filmet, og gitt ut på film med musikk fra Pink Floyd. Han er også kreditert som produsent av Pink Floyds to konsertalbum Delicate Sound of Thunder (1988) og P-U-L-S-E (1995).
O'Rourke døde av hjerteinfarkt i Miami, Florida, USA i 2003. Hans begravelse ble holdt 14. november 2003 i Chichester Cathedral, Sussex, England hvor Pink Floyd-medlemmene David Gilmour, Richard Wright og Nick Mason sammen offentlig fremførte «Fat Old Sun» og «Great Gig in the Sky» for første gang siden oktober 1994. Dick Parry spilte saksofon mens han fulgte kisten.
96 (tall)
96 er et partall.
96 er atomnummeret til curium.
96 er XCVI i romertall.
Fagocytose
Fagocytose betegner innenfor immunologien prosessen der celle tar opp en annen partikkel for eksempel virus, bakterier eller cellerester fra utenfor cellen, og pakker den inn i sin egen cellemembran slik at partikkelen blir tatt inn på innsiden av cellen. Fagocytose er den viktigste måten immunsystemet fjerner bakterier som har kommet inn i kroppens vev på. Fagocytter er celler med stor evne til fagocytose.
Fagocytose er en funksjon man finner i mange ulike celletyper. Allikevel har man noen celler i kroppen man kaller «profesjonelle fagocytter». At de er profesjonelle henspeiler at de har en særdeles stor evne og kapasitet til å fagocytere. Nøytrofile granulocytter, monocytter, makrofager, dendritter, osteoklaster og eosinofil granulocytter kalles alle for profesjonelle fagocytter. I tillegg har man såkalte ikke-profesjonelle makrofager som eksempelvis fibroblaster, endoteliale og epiteliale celler, men deres kapasitet er betydelig mindre og mekanismene mindre studert.
Man deler inn de fagocyterte partiklene inn i to hovedgrupper; «egne» partikler som nekrotiske eller apoptotiske celler og eller «fremmede» partikler som for eksempel bakterier. Disse binder dels til ulike reseptorer som alle kan initiere fagocytose. Avhengig av hva som fagocyteres vil dette kunne gi en pro- eller anti-inflammatorisk respons. Den immunologiske og fysiologiske konsekvensen av fagocytosen beror altså på hvilken type celle som fagocyterer, reseptorer som er involvert gjenkjenning og opptak samt hva som fagocyteres. Fagocytose av bakterier vil stimulere til en inflammasjon som vil være gunstig for å bekjempe mikroben ved å tiltrekke seg flere immunceller. På den annen side vil man under normale forhold være helt avhengig av at fagocytose kan foregå uten en sterk immunstimulering.
Yoshihide Kiryū
Yoshihide Kiryu (født 15. desember 1995) er en japansk friidrettsutøver som konkurrerer i sprintløp.
Han representerte Japan under Sommer-OL 2016 i Rio de Janeiro, der han tok sølv på 4 × 100 meter stafett.
Han var den første japaneren som løp 100 meter under 10 sekunder, på 9,98 sekunder den 9. september 2017.
Han deltok på 100 meter under VM i friidrett 2019 der han ble utslått i semifinalen.
Alto Anchicaya-demningen
Alto Anchicayá-demningen  er en demning med vannkraftstasjon i vassdraget Rio Anchicayá, i Colombia.
Anlegget har turbiner med installert produksjonskapasitet (ytelse) på 365 MW. Det ble ferdigstilt i 1975.
Bryting under Sommer-OL 2008 – Gresk-romersk stil 74 kg
Herrenes 74 kg gresk-romersk stil i bryting under Sommer-OL 2008 i Beijing fant sted den 13. august 2008 på China Agricultural University Gymnasium.
Urrá vannkraftverk
Anlegget har turbiner med installert produksjonskapasitet (ytelse) på 344 MW.
Eidsvollsgarantien
Eidsvollsgarantien var et vedtak i Riksforsamlingen på Eidsvoll i 1814. Vedtaket inneholdt en garanti for den norske stat skulle betale tilbake statsgjeld fra før 1814. Den inneholdt også en garanti for av kursen for gamle sedler (riksbankdaler) skulle være på et visst nivå. Til tross for denne garantien, sank kursen og Stortinget vedtok i 1816 å la garantien falle og grunnlegge et nytt pengevesen, samt Norges Bank.
Pseudopharsalia
Pseudopharsalia er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, grønnlig brun trebukk med lange antenner. Hannens antenner er minst dobbelt så lange som kroppen. Pronotum er trapesformet sett ovenfra med en bred, butt tann midt på hver sidekant, med tverrstriper i gulbrunt og brunsvart. Dekkvingene er noen avsmalnende bakover, kraftig punkterte, med en rund, svart flekk ved ytterkanten omtrent midt på.
Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.
Utbredelse
Arten lever på Borneo.
I manesjen 1990–2003
I manesjen 1990-2003 er en samleplate med Lynni Treekrem, utgitt i 2003.
Stanisław Marcin Ulam
Stanisław Marcin Ulam (født 13. april 1909, død 13. mai 1984) var en polsk-amerikansk matematiker som hjalp til med å utvikle Teller-Ulam-teknologien for hydrogenbomben.
Unge år
Stanisław Ulam var fra en jødisk familie i Lwów (tysk Lviv), på den tiden en del av Østerrike-Ungarn, senere Polen og nå Ukraina. Ulam tilhørte byens polske majoritet. Hans mentor var Stefan Banach, en ledende polsk matematiker og en av de ledende kreftene ved universitetet i Lwów. Banach var også drivende i oppsvinget i matematikk som Polen hadde i mellomkrigstiden, kjent som «den polske matematikkskolen».
Studier i USA
Ulam reiste til USA i 1938 på et stipend fra Harvard. Stipendet ble ikke forlenget, og Ulam fortsatte med undervisning ved University of Wisconsin og støttet sin bror Adam, som hadde unnsluppet Polen rett før annen verdenskrig brøt ut. Under krigen fikk Ulam en invitasjon av sin venn John von Neumann til å delta i et hemmelig prosjekt i New Mexico. Ulam undersøkte invitasjonen ved å låne en bok om New Mexico på universitetsbiblioteket. På lånekortet sto rekken med tidligere lånere, som samtidig var identisk med alle som nylig hadde forsvunnet fra universitetet. Ulam sluttet seg så til prosjektet, senere kjent som Manhattanprosjektet ved Los Alamos.
I Los Alamos foreslo Ulam Monte Carlo-metoden for evaluering av kompliserte matematiske integraler som fremkom i teorien rundt kjernereaksjoner. Det var ukjent for Ulam at Enrico Fermi og andre hadde brukt en tilsvarende metode tidligere. Ulams forslag ledet til en mer systematisk utvikling av Monte Carlo av Von Neumann, Nicholas Metropolis og andre.
Ulam og H-bomben
Ulam, i samarbeid med C. J. Everett beviste at Edward Tellers første modell for en hydrogenbombe var mangelfull. Ulam arbeidet så videre med en bedre modell. Han var den første som innså at en kunne plassere alle bombens komponenter i kappe. En kunne så plassere en fisjonsbombe i den ene enden, termonukleært materiale i den andre enden, og bruke røntgenstråler fra fisjonsbomben for å komprimere og detonere det kjernefysiske drivstoffet.
Teller motsatte seg først denne ideen, men så etterhvert fordelene og foreslo bruken av en «tennplugg» av plutonium i senter av fusjonsdrivstoffet for å sette igang og forsterke fusjonsreaksjonen. Denne modellen, vanligvis benevnt som en trinnvis strålingsimplosjon har siden vært standardmetoden for å konstruere H-bomber. Selv om metoden ble utviklet uavhengig av den Sovjetiske fysikeren Andrei Sakharov så har den blitt kjent under navnet Teller-Ulam design. Ulam og Teller søkte sammen om et patent på hydrogenbomben.
Sivil forskning
Ulam var også den som oppfant kjernefysisk puls fremdrift for raketter, og på slutten av sitt liv var det den oppfinnelsen han var mest stolt av.
Ulam var en tidlig tilhenger for bruk av datamaskiner for å gjennomføre matematiske eksperimenter. Hans viktigste bidra her kan ha vært hans andel i «Fermi-Pasta-Ulam experimentet», en tidlig numerisk studie av et dynamisk system.
John Nelson Darby
John Nelson Darby (født 18. november 1800, død 29. april 1882) var en predikant som grunnla det som med tiden ble til Plymouth Brethren. Han vokste opp i Irland, ble advokat i 1819 og ble senere prest i den engelske kirke, men kom under nye religiøse innflytelser. Plymouth Brethren blir noen ganger kalt darbyister etter ham.
Stanisław Marcin Ulam
Sivil forskning
I ren matematikk var han opptatt av mengdelære, topologi, og ergodisitet. Etter annen verdenskrig gikk han stort sett vekk fra ren matematikk og arbeidet med grenseoverskridende matematikk, for bruk innen biologi og fysikk. I en samtale med von Neumann i 1958 formulerte Ulam grunnlaget for teorien om teknologisk singularitet.
Ulam fikk en stilling ved University of Colorado i 1965. Han fortsatte som konsulent ved Los Alamos og delte sin tid mellom Boulder, Colorado og Santa Fe, New Mexico. Senere begynte han og hans kone å tilbringe vintrene i Florida, hvor han hadde en stilling ved University of Florida. Han døde i Santa Fe den 13. mai 1984, og ble begravet i Paris, på Cimetière de Montmartre.
John Nelson Darby
Metodismen hadde fått i gang en vekkelsesbevegelse (the evangelicals), som i Irland ledet til at en gruppe ble organisert under ledelse av John Walker. I Dublin ble Darby kjent med denne bevegelsen og begynte å tale for skille mellom kirke og stat. Senere brøt han fullstendig med den engelske kirke.
I 1845 kom det imidlertid til en splittelse mellom ham og flere andre brødre, og det oppstod flere ulike grupperinger.
Husdråpa
Husdråpa (norrønt Húsdrápa) er ei dråpa, et skaldekvad fra ca. 985 som er bevart i Den yngre Edda, der det er sitert noen usammenhengende vers.
Kvadet blir tillagt skalden Ulv Uggesson som beskriver i kvadet mytologiske hendelser som er malt eller gravert inn i kjøkkenpaneler, derav den huslige tittelen. De versene som er blitt bevart beskriver tre hendelser:
Husdråpa er ofte sammenlignet med Haustlong og Ragnarsdråpa som også beskriver kunstverk med mytologiske scener.
Lene Aanes
Lene Aanes (født 18. juli 1976 i Narvik) er en norsk bryter som representerte Narvik Atletklubb og Sportsklubben av 1909. Aanes ble blant annet Europamester i 63 kg–klassen i 2003. Hun har også vunnet elleve sølv– og bronsemedaljer fra Europamesterskap i perioden 1995 til 2005. Hun har også deltatt verdensmesterskap i sumobryting, hvor hun ble verdensmester både i 2000 og 2001 samt at hun fikk en bronseplass i 1999.
Nasjonalt har hun tatt åtte individuelle gullmedaljer i Norgesmesterskap i bryting. Lene er for øvrig søster av Fritz Aanes, som også er bryter.
Husdråpa
Kvadet blir nevnt i Laksdøla saga hvor det står:
Trương Thị Kim Tuyền
Trương Thị Kim Tuyền (født 2. januar 1997) er en vietnamesisk taekwondoutøver.
Hun representerte Vietnam under Sommer-OL 2020 i Tokyo, hvor hun ble utslått i omspillet.
Peder Kolding
Peder Kolding, Peder Jensen Kolding (født før 1635, død 1675) var en dansk billedhugger. Han utførte inventar til mange kirker og signerte flere av arbeidene sine med Colding.
Verk – utvalg
Altertavler i Falling kirke (1635–40), Odder kirke (1640) og i Jannerup kirke (1648), alle tre er signert. Epitafium over borgermester Hans Pedersen og hans familie i Vor Frue kirke i Aarhus (1651); tilskrevet.
Centralorganisationen af 2010
Centralorganisationen af 2010 (CO10) er en dansk organisasjon som ble dannet 1. januar 2010 gjennom en sammenslåing av Statstjenestemændenes Centralorganisation II og Overenskomstansattes Centralorganisation.
CO10 er en sentral forhandlings- og paraplyorganisasjon for et stort antall faglige organisasjoner med i alt ca. 40,000 medlemmer, alle ansatt i eller pensjonert fra stillinger på statens område. Med staten som arbeidsgiverpart forhandler CO10 generelle lønns-, ansettelses- og pensjonsvilkår på sine medlemmers vegne.
CO10 er kollektivt tilknyttet hovedorganisasjonen FH.
Vertikalt landbruk
Vertikalt landbruk er en landbruksteknikk der dyrking av planter foregår i vertikale lag. Dette kan gjøres innendørs i et kontrollert miljø. Også dyrking av planter i urbane områder på hustak på fasader kan kalles vertikalt landbruk. Ved å bruke en del teknikker som er kjent fra drivhus er det mulig å dyrke fram planter med en langt høyere produksjon og lavere utslipp enn utendørs.
Hydroponikk
Dette refererer til dyrking av planter uten bruk av jord, jorda erstattes med næringsrikt vann. For å holde røttene på plass vokser plantene i et nøytralt medium, dette kan være grus, sagflis eller sand.
Aeroponikk
Aeroponikk kan også kalles tåkeponikk, og med denne metoden droppes også vannet. I stedet dusjes røttene jevnlig med en vanntåke som inneholder de næringsstoffene plantene trenger.
Fordeler
De viktigste fordelene med vertikalt landbruk er:
Plassbesparende
I og med at plantene dyrkes vertikalt vil arealet som brukes bli sterkt redusert.
Redusert forbruk av vann
Da dette er et lukket system vil ikke vann i samme grad fordampe vekk.
Mindre bruk av sprøytemidler
Systemet er lukket, så plantene utsettes i langt mindre grad for insekter, fugler og gnagere.
Energibruk
Ulempene er først og fremst knyttet til energibruken. Disse anleggene krever normalt kunstig lys og det er et energiforbruk knyttet til dette. Det kan også være behov for kjøling og oppvarming.
Sandeltre
Sandeltre er et tre i slekten Santalum. Dets sterke duft gjør det attraktivt som ingrediens i parfyme og terapeutiske midler. Et indisk tempel ble i sin tid bygd med sandeltre, det antydes at kongelige på Ceylon i sin tid, har blitt delvis balsamert med sandeltre.
Av varianter har man indisk sandeltre (Santalum album) og australsk sandeltre (Santalum spicatum). Treet fins også på Hawaii og andre stillehavsøyer. Det vest-indiske sandeltre (Amyris balsamifera) er av en annen slekt. Eksport av sandeltreet har vært viktig, men treet er i dag svært truet. Imitasjoner lages, basert på luktsetting fra svært små doser av original sandeltreolje.
Junior-VM i håndball for menn 1983
Junior-VM i håndball for menn 1983 ble arrangert i Finland i 1983.
La Tasajera vannkraftverk
La Tasajera vannkraftverk er en demning med vannkraftstasjon i vassdraget Rio Grande, i Colombia.
Bioluminescens
Bioluminescens er produksjon og utstråling av lys fra levende organismer. Fenomenet er et resultat av en kjemisk reaksjon der kjemisk energi blir omgjort til lysenergi, et intenst gulgrønt lys.
La Tasajera vannkraftverk
Anlegget har turbiner med installert produksjonskapasitet (ytelse) på 311 MW.
Bioluminescens
Fenomenet er særlig vanlig i havdypet hos noen organismer som fisker, blekksprut, krepsdyr og visse planktonarter (morild), men forekommer også på land hos snegler, bakterier, sopper og enkelte insekter. Mest kjent er fenomenet hos lysbiller, også kalt ildfluer eller sankthansormer. Begge kjønn og i alle utviklingsstadier, fra larve til voksen, har denne evnen til å produsere lys.
Uten varmetap
Det spesielle er at lyset er et kaldt lys, uten varmeutstråling, all energi blir omsatt til lys, det er ikke noe varmetap. En ordinær lyspære avgir kun 3-4 % lys, resten er varmetap, som gjør lyspæren varm. Det er interesse innen forskningen, for om mulig å lage dette kunstig – en lyskilde uten varmetap.
Kjemisk reaksjon
Selve lyset fremkommer ved en komplisert kjemisk reaksjon, hovedsakelig ved oksidering av et stoff, luciferin, i nærvær av et enzym, luciferase. For å starte reaksjonen kreves dessuten magnesium-ioner, oksygen og energi. Disse stoffene blir produsert av organismen i spesielle kjertler.
Bruk av mennesker
Søramerikanske indianere brukte lysbiller som levende lys på sine nattlige ferder. De hadde billene i små bur og matet dem med sukkerrør. I gammel tid ble sankthansormer benyttet på samme måte i Europa. Bakteriereaksjoner som avga lys ble også brukt, for eksempel ble fiskeskinn brukt som lyskilder i kruttlagre og kullgruver, der åpen flamme ville kunne utløse en eksplosjon.
VM i langdistansefjelløp 2016
Verdensmesterskapet i langdistansefjelløp 2016 ble arrangert i Podbrdo i Slovenia 18. juni 2016.
Løypa var ca. 42,2 km, dvs. tilsvarende en maraton.
Herrer, individuelt
69 utøvere fullførte løpet.
Kvinner individuelt
46 utøvere fullførte løpet.
Asuka Cambridge
Asuka Cambridge (født 31. mai 1993) er en japansk friidrettsutøver som konkurrerer i sprintløp.
Han representerte Japan under Sommer-OL 2016 i Rio de Janeiro, der han tok sølv på 100 meter stafett.
Vakteltroster
Vakteltroster (Cinclosomatidae) er ei lita gruppe spurvefugler som forekommer i Australia og nærliggende områder.
Riksetrosten ble tidligere ansett som en art i denne gruppa, men er nå plassert i en egen gruppe.
Branchiobdellider
Branchiobdellider er en orden av leddormer. De har tidligere blitt regnet med til iglene, men nå anses de for en egen gruppe, eventuelt som en del av den klassen fåbørsteormer.
Branchiobdellidene er små, fra en til 10 mm. De har sugekopper og fester seg til ferskvannskreps. Flere hundre kan sitte på en kreps. De spiser organisk materiale og små organismer, men noen kan også spise deler av verten.
De omfatter omkring 130 arter, og blant annet slekten Branchiobdella.
Fani Tzeli
Fani Tzeli (født 20. november 2001) er en gresk taekwondoutøver.
Sikkerhetsbelte
Et sikkerhetsbelte, eller setebelte, er en innretning for å holde en passasjer eller fører fast i setet sitt i et kjøretøy. Bruk av sikkerhetsbelte reduserer sannsynligheten for å bli drept med mellom 40–50 % for fører og passasjer i forsete. I de fleste land er bruk av sikkerhetsbelte i bil påbudt.
Fani Tzeli
Hun representerte Hellas under Sommer-OL 2020 i Tokyo, hvor hun ble utslått i omspillet.
Libanon under Vinter-OL 1960
Libanon under Vinter-OL 1960. To mannlige sportsutøvere fra Libanon deltok i én sport, alpint, under Vinter-OL 1960 i Squaw Valley i California. Libanon, som deltok for fjerde gang i et vinter-OL, vant ikke noen medaljer. Beste plassering var en 49.-plass i storslalåm.
Sikkerhetsbelte
Bakgrunn
Sikkerhetsbelter klassifiseres etter hvor mange punkter de er festet til kjøretøyet med. Et topunktsbelte er et enkelt magebelte, og er mest i bruk på rutefly. Et trepunktsbelte er den vanligste typen i moderne biler. Firepunktsbelter og bedre brukes i barnestoler, til motorsport, i jagerfly og annet. De første som kom med trepunktsbelte til masseprodusert bil, var Volvo, den 13. august 1959 med Volvo PV 544. Ingeniøren Nils Bohlin hos Volvo hadde fått ideen etter å ha arbeidet med katapultseter i flyindustrien. Tidligere hadde Nash i 1949 satt inn et enkelt magebelte som skulle hindre personen å bli kastet ut kjøretøyet ved kollisjon. Porsche hadde montert trepunktsbelter i enkelte biler solgt i USA.
Norge
Påbud om bruk av sikkerhetsbelte i Norge kom i 1979: «Forskrift om bruk av personlig verneutstyr under kjøring med motorvogn» ble fastsatt av Samferdselsdepartementet 21. september 1979. Gebyret for ikke å bruke sikkerhetsbeltet var de første årene 30 kroner. 1. juli 2009 ble gebyrsatsen økt fra 750 til 1,500 kroner. For passasjerer under 15 år har sjåføren det juridiske ansvaret for bruk av sikkerhetsbelte, og barn under 4 år skal benytte godkjent sikkerhetsutstyr.
Busser som kun brukes i bytrafikk, (klasse I) er normalt ikke utstyrt med belte, og har gjerne mange ståplasser også. Setene i forstadsbusser (klasse 2) og langdistansebusser (klasse III) skal være utstyrt med setebelte. Bruk av belte i buss er påbudt hvis bussen er utstyrt med dem. Passasjerer kan ilegges gebyr om påbudet ikke overholdes, men påbudet blir i praksis sjelden håndhevet, og undersøkelser har vist at under halvparten av passasjerene overholder regelen.
I 2015 unnlot rundt 6 % av bilførere og forsetepassasjerer å bruke bilbelte ved korte turer i byer og tettsteder. Tilsvarende for lengre turer var om lag 4,8 %.
Sweethearts
Sweethearts er et musikkalbum med Geir Sundstøl og Lynni Treekrem, utgitt i 2004. Dette er duoens debutalbum.
VM i landeveissykling 2022 – Mennenes temporitt
VM i landeveissykling 2022 – Mennenes temporitt ble arrangert 18. september 2022 i Wollongong i Australia.
Tobias Foss tok verdensmestertittelen.
Acton
Acton kan vise til:
Nepal Kamyunishta Parti (Marksbadi Leninbadi Maobadi)
Partiet oppsto ved en splittelse i NKP (Chautho Mahadhiveshan) i 1981.
Det ble opprinnelig kalt NKP (Krishna Das) etter Krishna Das Shresta, som var partileder i hele partiets levetid. Senere brukte det navnet NKP (MLM), og ble også kalt NKP (Malema).
En gruppe som splittet seg ut av NKP(MLM) på 1980-tallet, dannet partiet Nepal Samyabadi Party (Marksbadi-Leninbadi-Maobadi) – NSP (MLM). (Navnet kan virke forvirrende, fordi engelsk og norsk oversettelse av partinavnet er identisk med navnet til morpartiet. Ordet som brukes for kommunisme i partinavnet – samyabadi – er mer typisk for partipolitisk navneskikk i India enn i Nepal.)
Under demokratiopprøret Jana Andolan 1990 var partiet med i den revolusjonære fronten Samyukta Rashtriya Janaandolan, der de dominerende partnerne var NKP (Mashal) og NKP (Masal).
Ved valget i 1991 deltok partiet i valgfronten Samyukta Janamorcha Nepal, der det dominerende partiet var NKP (Ekda Kendra). NKP (MLM) gikk ut av valgfronten ikke lenge etter valget.
At det alt fantes et parti som kalte seg NKP (Marksbadi Leninbadi Maobadi) var trolig en grunn til at Prachandas og Baburam Bhattarais flertallsfløy av NKP (Ekda Kendra) i mars 1995 valgte å omdøpe partiet sitt til bare NKP (Maobadi). (Å bruke (maoistisk) i et partinavn var den gangen nokså uvanlig, både i Nepal og ellers i verden, og å bruke bare maoistisk uten å sette (marxist-leninistisk) foran hadde få eller ingen partier gjort før. Den ekstreme mengden kommunistpartier i Nepal som hadde nokså like navn, og spesielt eksistensen av NKP (MLM), fikk kanskje Prachandas parti til å velge den uvanlige navneformen med bare (maoistisk) i parentes.) I så fall kan dette være det kraftigste sporet NKP (MLM) har satt etter seg i nepalsk politikk.
I valget i 1999 stilte partiet 3 kandidater og fikk ingen valgt.
Under periodene med våpenhvile først på 2000-tallet hadde NKP (MLM) møter med NKP (Maobadi).
I 2005 ble Samyukta Bammorcha med i Sjupartialliansen for demokrati i Nepal som den minste av de sju partnerne, og den eneste som aldri hadde fått valgt noen representant til parlamentet.
15. november samme år slo NKP (MLM) og NSP (MLM) seg sammen til et nytt parti: NKP (Sanyukta Marksbadi Leninbadi Maobadi) – på norsk NKP (forent marxist-leninist-maoistisk).
Fra mai 2006 ble dette partiet regjeringsparti gjennom at Samyukta Bammorcha (som da besto av 3 mindre partier) fikk 1 minister i Sjupartialliansens nye regjering.
BBC Wales
BBC Wales (BBC Cymru, som den heter på walisisk) er den walisiske filialen for BBC, og den er basert i Kringkastingshuset i Cardiff. Kanalen debuterte 1. februar 1964. Før 1964 hadde ikke BBC noen produksjonssenter i Wales, men de kringkastet der.